**‏‏‏‏‏א' אדר א תשע"ט**

**‏‏06 פברואר 2019**

**מס' נוהל: 5-2-19**

**נושא: בתים משותפים – ייחוד הערות אזהרה**

# **דרישת הגשת תצהיר ייחוד הערות אזהרה ואופן עריכת התצהיר**

בעת הגשת בקשה לרישום בית משותף, הכוללת הוראות בדבר ייחוד הערות אזהרה, יש לצרף תצהיר עורך דין שבדק את החוזים ומאשר את ייחוד ההערות כמפורט בבקשה.

התצהיר יערך בהתאם לטופס כדלקמן, אליו יצורף נסח הרישום עליו מוטבעות חותמות בעניין ייחוד ההערות לדירות.

במקרים חריגים בלבד, ועל פי שיקול דעתו של המפקח, ניתן יהיה להגיש חלף התצהיר את הסכמת מוטב הערת האזהרה, ובלבד שההסכמה תהיה מאומתת כדין, וכדרך שמאמתים שטר עסקה.

**בברכה,**

**ש. הייזלר, עו"ד**

**הממונה על המרשם**

# **תצהיר לייחוד הערות אזהרה**

## תצהיר

אני הח"מ עו"ד, מ.ר. , לאחר שהוזהרתי כי עליי לומר את האמת וכי אם לא אעשה כן, אהיה צפוי/ה לעונשים הקבועים בחוק, מצהיר/ה בזה כדלהלן:

1. בדקתי את ההתחייבויות בתיקי הערות האזהרה הרשומות על המקרקעין הידועים כחלקה בגוש /טיפלתי בחוזי המכר נשוא ההערות.
2. הריני לאשר כי רישום הבית המשותף אינו פוגע בזכויות הזכאים על פי הערות האזהרה הרשומות על המקרקעין, ואינה מהווה עסקה הסותרת את תוכנן.
3. הריני לאשר כי עיינתי בתשריט הבית המשותף וזיהיתי את התאמת הדירות באופן שתיאור חלקות המשנה בתשריט תואם את תיאור הדירות בחוזי הרכישה.
4. את הערות האזהרה יש לייחד כמפורט בנסח הרישום המצורף לתצהיר זה, והמהווה חלק בלתי נפרד ממנו, בו מסומן לצד כל הערה לאיזו חלקת משנה יש לייחדה.
5. אני מצהיר כי זה שמי, זו חתימתי ותוכן הצהרה זו אמת.

חתימת עוה"ד המצהיר

## אימות חתימה

אני, עו"ד , מעיד בזה כי ביום הופיע/ה בפניי עו"ד ולאחר שהזהרתיו/ה לומר את האמת וכי אם לא ת/יעשה כן יהיה/תהיה צפוי/ה לעונשים הקבועים בחוק, חתמ/ה על תצהיר זה בפניי.

חתימת עוה"ד המאמת